CELEX: 32020D2106
Language: sl
Date: 2020-12-14 00:00:00
Title: Delegirani sklep Komisije (EU) 2020/2106 z dne 14. decembra 2020 o zaščitnem ukrepu, ki ga je Finska sprejela v skladu z Direktivo 2006/42/ES Evropskega parlamenta in Sveta za prepoved dajanja na trg delavniškega dvigala za motor z oznako modela 15-371, ki ga proizvaja družba Biltema Nordic Services AB in na finskem trgu distribuira družba Biltema Suomi Oy (notificirano pod dokumentarno številko C(2020) 8781) (Besedilo velja za EGP)

16.12.2020   
               
               
                  SL
               
               
                  Uradni list Evropske unije
               
               
                  L 425/101
               
            
         DELEGIRANI SKLEP KOMISIJE (EU) 2020/2106
         z dne 14. decembra 2020
         o zaščitnem ukrepu, ki ga je Finska sprejela v skladu z Direktivo 2006/42/ES Evropskega parlamenta in Sveta za prepoved dajanja na trg delavniškega dvigala za motor z oznako modela 15-371, ki ga proizvaja družba Biltema Nordic Services AB in na finskem trgu distribuira družba Biltema Suomi Oy
         
            
               (notificirano pod dokumentarno številko C(2020) 8781)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti drugega pododstavka člena 11(3) Direktive,
         ob upoštevanju naslednjega:
         
                     (1)
                  
                  
                     Finska je 20. marca 2019 obvestila Komisijo o svojem zaščitnem ukrepu z dne 6. februarja 2019, sprejetem v skladu s členom 11(1) Direktive 2006/42/ES, s katerim je prepovedala dajanje na trg delavniškega dvigala za motor družbe Biltema Nordic Services z oznako modela 15-371, ki ga proizvaja družba Biltema Nordic Services AB, Gamisonsgatan 26, 25466 Helsingborg, Švedska (v nadaljnjem besedilu: proizvajalec) in na finskem trgu distribuira družba Biltema Suomi Oy, Aftonrådevägen 2, 00750 Helsingfors, Finska.
                  
               
                     (2)
                  
                  
                     Finska je ukrep sprejela, ker meni, da delavniško dvigalo za motor ne izpolnjuje nekaj bistvenih zdravstvenih in varnostnih zahtev iz naslednjih oddelkov Priloge I k Direktivi 2006/42/ES:
                  
               
                     (3)
                  
                  
                     Natančneje je Finska navedla:
                  
               
                     (4)
                  
                  
                     Dvigalo ni mehansko trdno, kar pomeni kršitev bistvene zdravstvene in varnostne zahteve o mehanski trdnosti iz točke 4.1.2.3 Priloge I k Direktivi 2006/42/ES.
                  
               
                     (5)
                  
                  
                     Dvigalo ni stabilno in ga je težko premikati, kar pomeni kršitev bistvenih zdravstvenih in varnostnih zahtev o tveganju izgube stabilnosti iz točke 1.3.1 in tveganju zaradi pomanjkljive stabilnosti iz točke 4.1.2.1 Priloge I k Direktivi 2006/42/ES.
                  
               
                     (6)
                  
                  
                     V navodilih za namestitev so napake v zvezi s pritrjevanjem koles in napake v natisnjenih navodilih v zvezi z nepravilno uporabo stroja, kar pomeni kršitev bistvenih zdravstvenih in varnostnih zahtev o načelih vključevanja varnosti iz točke 1.1.2 in navodilih iz točke 1.7.4 Priloge I k Direktivi 2006/42/ES.
                  
               
                     (7)
                  
                  
                     Po prejemu uradnega obvestila o zaščitnem ukrepu, ki ga je sprejela Finska, je Komisija začela posvetovanja z zadevnimi subjekti, da bi se seznanila z njihovimi mnenji. Komisija je 23. decembra 2019 poslala dopis proizvajalcu, distributerju in finski agenciji za varnost in kemikalije, na katerega se proizvajalec in distributer nista odzvala. Finska agencija za varnost in kemikalije je 13. januarja 2020 odgovorila in navedla, da družba Biltema Suomi Oy po sprejetju sklepa ni izpodbijala sklepa Finske ali njegove vsebine. Finska agencija za varnost in kemikalije je tudi navedla, da v zvezi s to zadevo nima dodatnih novejših informacij.
                  
               
                     (8)
                  
                  
                     Ob upoštevanju informacij, ki jih je predložila Finska v zvezi z zaščitnim ukrepom in ki jim proizvajalec ali distributer ni nasprotoval, bi bilo treba skleniti, da delavniško dvigalo za motor z oznako modela 15-371 ne izpolnjuje zgoraj navedenih bistvenih zdravstvenih in varnostnih zahtev iz Priloge I k Direktivi 2006/42/ES ter da lahko pomanjkljivosti ogrozijo zdravje in varnost ljudi.
                  
               
                     (9)
                  
                  
                     Zato bi bilo treba zaščitni ukrep, ki ga je sprejela Finska, šteti za upravičenega –
                  
               SPREJELA NASLEDNJI SKLEP:
         
            Člen 1
            Ukrep, ki ga je sprejela Finska in ki prepoveduje dajanje na trg delavniškega dvigala za motor z oznako modela 15-371, ki ga proizvaja družba Biltema Nordic Services AB (Švedska) in na finskem trgu distribuira družba Biltema Suomi Oy (Finska), je upravičen.
         
         
            Člen 2
            Ta sklep je naslovljen na države članice.
         
         
            V Bruslju, 14. decembra 2020
            
               
                  Za Komisijo
               
               Thierry BRETON
               
                  Član Komisije
               
            
         
         
            (1)  UL L 157, 9.6.2006, str. 24.